**A red circle with black text

AI-generated content may be incorrect.**

**Apie mus**

Už Europos socialinį tyrimą (EST) atsakingas Europos mokslinių tyrimų infrastruktūros konsorciumas (EMTIK). EST yra kas dvejus metus Europoje atliekama tarptautinė apklausa, įgyvendinta jau daugiau nei 30 Europos šalių. Joje užduodami klausimai apie žmonių požiūrį, gyvenimo įvykius, gyvenamąją vietovę, taip pat faktiniai klausimai. Surinkti EST duomenys iš visų šalių sujungiami ir palyginami tarpusavyje. EST EMTIK su visomis EST dalyvaujančiomis organizacijomis yra sudaręs sutartis, kuriose nurodyta, kaip naudojama jūsų asmeninė informacija.

Mums svarbu apsaugoti jūsų asmeninę informaciją, todėl šiame lankstinuke paaiškinama, kaip renkame informaciją ir kokios yra jūsų teisės.

Jei pildant apklausą būsite jaunesni nei 16 metų amžiaus, turėtumėte paprašyti vieno iš tėvų arba globėjų leidimo tai daryti. Jis turi teisę iš anksto paprašyti susipažinti su popierine klausimyno versija ir būsimais klausimais.

**1. Kokią informaciją apie jus naudosime?**

Bet kokia informacija, pagal kurią galima jus atpažinti, laikoma asmens duomenimis ir yra saugoma įstatymų. Tai apima jūsų vardą ir pavardę, adresą ir kitus kontaktinius duomenis. Kai kurie duomenys priskiriami specialiųjų asmens duomenų kategorijai – pavyzdžiui, informacija apie jūsų sveikatą, narystę profesinėse sąjungose ar politines pažiūras. EST renka visų šių tipų asmens duomenis.

Jei nuspręsite nedalyvauti apklausoje, jūsų gali būti prašoma nurodyti atsisakymo priežastį, pavyzdžiui, kalbos barjeras.

Jei pradėsite pildyti apklausą internetu, bet jos neužbaigsite, mes naudosime jūsų pateiktą informaciją, nebent mums nurodysite to nedaryti (plačiau žr. 6 skyrių „Jūsų teisės“).

**2. Kaip gavome jūsų kontaktinius duomenis?**

Jūsų namų adresas atsitiktine tvarka buvo atrinktas iš Lietuvos Respublikos adresų registro dalyvauti apklausoje. Mums reikia atsitiktine tvarka atrinkti suaugusį, ne jaunesnį nei 15 metų amžiaus, jūsų namų ūkio gyventoją, kuris dalyvautų apklausoje. Tokia tvarka padeda užtikrinti reprezentatyvią imtį, t. y. tokią, kuri apimtų skirtingų Lietuvos socialinių grupių nuomonę.

Priklausomai nuo to, kaip pildysite apklausą, galime rinkti skirtingą informaciją. EST klausimyną jums bus siūloma pildyti internetu arba popierinę jo versiją.

Jei nuspręsite pildyti apklausą internetu, paprašysime pateikti šiek tiek papildomos informacijos. Pavyzdžiui, kiek laiko užtruko atsakyti į kiekvieną klausimą ir kokį įrenginį naudojote užpildyti apklausą. Tai padeda mums įvertinti žmonių patirtį pildant apklausą. Ši informacija gali būti naudinga tobulinant tyrimo organizavimą ateityje. Pildant apklausą bus užfiksuotas jūsų įrenginio IP adresas, tačiau jis bus nuasmenintas, t. y. iš jūsų surinkta informacija nebus susieta su šiuo įrenginiu.

**3. Kada bus naudojama iš jūsų surinkta informacija?**

EST Lietuvoje bus vykdomas 2025 m. ir 2026 m. Informaciją iš jūsų pradėsime rinkti nuo EST tyrimo įgyvendinimo pradžios, kai ruošimės apklausai, kai kviesime dalyvauti apklausoje, kai atsakinėsite į klausimus ir po apklausos. Jūsų kontaktinė informacija bus ištrinta, kai apklausos duomenys bus paskelbti EST EMTIK duomenų archyve ne vėliau kaip 2027 m. gruodžio mėn. Be to, atsakymai į apklausos klausimus, panaikinus visą tiesiogiai asmenį leidžiančią atpažinti informaciją, bus neribotą laiką saugomi EST EMTIK duomenų archyve Norvegijos švietimo ir mokslinių tyrimų bendrųjų paslaugų agentūroje „Sikt“ Norvegijoje.

Jei mums pateikėte kontaktinę informaciją apklausos pabaigoje, kad galėtumėte gauti 5 eurų vertės „Maxima” dovanų čekį, ši informacija bus ištrinta ne vėliau kaip 2027 m. gruodžio mėn.

**4. Kokios organizacijos gauna prieigą prie jūsų informacijos?**

EST dalyvauja nemažai organizacijų, kurios gali gauti prieigą prie jūsų informacijos.

* EST nacionalinis koordinatorius Lietuvoje Apolonijus Žilys yra atsakingas už EST vykdymą Lietuvoje.
* Nacionalinis koordinatorius atlikti apklausą ir ją administruoti pavedė UAB „Eurotelai”.Nacionalinis koordinatorius ir UAB „Eurotela” turi prieigą prie jūsų kontaktinių duomenų.
* Už apklausos platformos priežiūrą atsakingas nepriklausomas pelno nesiekiantis tyrimų institutas „Centerdata“, įsikūręs Tilburgo universiteto miestelyje Nyderlanduose, gali prieiti prie jūsų kontaktinių ir asmens duomenų, nors paprastai to neprireikia.
* Kontaktinė informacija, kurią naudojame norėdami susisiekti su jumis, saugoma atskirai.
* EST EMTIK duomenų archyvas, esantis „Sikt”, saugo jūsų atsakymus į apklausos klausimus neribotą laiką – be jūsų vardo ir pavardės bei kontaktinių duomenų. Atsakymai iš UAB “Eurotela” siunčiami per Pompeu Fabra universiteto (UPF) Ispanijoje prižiūrimą internetinę platformą.

Informacija tarp EST dalyvaujančių organizacijų, jei to prireikia, perduodama saugiai. Bet koks duomenų perdavimas į Jungtinę Karalystę vykdomas remiantis 2021 m. birželio mėn. priimtu Europos Komisijos sprendimu dėl tinkamumo, apimančio asmens duomenų perdavimą iš ES į Jungtinę Karalystę.

Tyrimo rezultatai prieinami interneto svetainėje ([www.europeansocialsurvey.org](http://www.europeansocialsurvey.org)).

Dėl mūsų užduodamų klausimų pobūdžio yra nedidelė tikimybė, jog, sujungus jūsų atsakymus, būtų galima nustatyti jūsų tapatybę. Visuose tyrimo organizavimo etapuose imamasi priemonių sumažinti tokią galimybę. Duomenų saugojimo tvarka taip pat taikoma ir neskelbiamiems atsakymams. Pripažintų mokslinių tyrimų institucijų tyrėjai gali kreiptis dėl prieigos prie šių neskelbtų rezultatų, kad galėtų juos naudoti moksliniuose tyrimuose. Kadangi nepaskelbtoje informacijoje gali būti daugiau jūsų tapatybę galinčios atskleisti informacijos nei paskelbtuose rezultatuose, yra šiek tiek didesnė tikimybė, kad sujungus šiuos neskelbtus atsakymus, būtų galima nustatyti jūsų tapatybę. Dėl šios priežasties, norint gauti prieigą prie minėtų rezultatų, reikalingas specialus leidimas, o mes, prieš mokslininkams suteikiant prieigą prie bet kokių neskelbtų rezultatų, imamės specialių priemonių, kad sumažintume asmens identifikavimo galimybę.

**5. Jūsų asmens duomenų naudojimo teisinis pagrindas**

EST vykdomas kas dvejus metus mokslinis tyrimas, kurios teisinis pagrindas yra viešojo intereso užtikrinimas per mokslinius tyrimus (ES BDAR ir JK BDAR 6 straipsnio 1 dalies e punktas; 9 straipsnio 2 dalies J punktas; 89 straipsnio 1 dalis). Visi duomenų tvarkymo veiksmai atliekami siekiant šio tikslo.

**6. Jūsų teisės ir kaip jomis pasinaudoti**

Jūs turite šias teises:

* gauti prieigą prie savo asmens duomenų;
* prašyti ištaisyti bet kurias mūsų turimų jūsų asmens duomenų klaidas;
* prašyti ištrinti jūsų asmens duomenis;
* prašyti apriboti jūsų asmens duomenų tvarkymą, t. y. prašyti sustabdyti duomenų tvarkymą, kol bus patikrintas jūsų asmens duomenų tikslumas;
* nesutikti, kad tvarkytume jūsų asmens duomenis.

Kol galime nustatyti jūsų tapatybę, jūs turite šias teises. Jei daugiau nebenorite gauti informacijos arba ištrinti savo duomenis, kreipkitės į UAB „Eurotelą“. Jei turite klausimų dėl savo teisių, galite kreiptis į EST EMTIK duomenų apsaugos pareigūną.

Atkreipkite dėmesį, kad kai tik bus pašalinta tokia informacija kaip jūsų adresas, vargiai bus galima tiksliai nustatyti jūsų tapatybę, todėl nebebus įmanoma ištrinti likusios jūsų pateiktos informacijos. Jai manote, kad jūsų teisės dėl asmens duomenų tvarkymo buvo pažeistos, turite teisę pateikti skundą Jungtinės Karalystės Informacijos komisaro biurui ar Valstybinei duomenų apsaugos inspekcijai.

Jei kreipsitės į UAB „Eurotelą*“,* kad galėtumėte pasinaudoti savo teisėmis, ji gali būti teisiškai įpareigota ilgiau saugoti kai kuriuos jūsų duomenis. Pavyzdžiui, ji gali būti teisiškai įpareigota saugoti įrašus apie tai, kas kreipėsi ir kaip buvo reaguojama į šias užklausas.

**Susisiekite su mumis, jei turite klausimų arba norite pateikti skundą**

* EST Lietuvoje įgyvendinanti komanda Vytauto Didžiojo universitete, tel. +370 373 231, el. p. [est@vdu.lt](mailto:est@vdu.lt)
* Apklausą vykdanti įmonė UAB „Eurotela“, tel. 0 800 88812, el. p. [est@eurotela.lt](mailto:est@eurotela.lt)
* Duomenų valdytojas: ESS ERIC, c/o ESS ERIC HQ, City St George’s, University of London, Northampton Square, London EC1V 0HB, UK, el. p. [ess@city.ac.uk](mailto:ess@city.ac.uk) (duomenų valdytojas yra atsakingas už jūsų asmens duomenų apsaugą)
* Duomenų apsaugos pareigūnas, EST EMTIK, el. p. [dpo.esseric@europeansocialsurvey.org](mailto:dpo.esseric@europeansocialsurvey.org)
* EST EMTIK BDAR atstovas, CESSDA ERIC, Solheimsgaten 16, 5058 Bergen, Norway, el. p. [ess-gdpr@cessda.eu](mailto:ess-gdpr@cessda.eu)

Jei norite pateikti skundą, kreipkitės į:

Valstybinę duomenų apsaugos inspekciją <https://vdai.lrv.lt/lt/asmens-duomenu-apsauga/> arba paštu L. Sapiegos g. 17, LT10312 Vilnius.

Jungtinės Karalystės Informacijos komisaro biurą <https://ico.org.uk/global/contact-us/email/> arba paštu Wycliffe House, Water Lane, Wilmslow, Cheshire, SK9 5AF, UK.

**Kaip rasti apklausos rezultatus**

Apklausos rezultatus galite rasti Europos socialinio tyrimo internetinėje svetainėje. Eikite į [www.europeansocialsurvey.org](http://www.europeansocialsurvey.org) ir pateksite į pagrindinį puslapį.